1. ชื่อผลงาน: บันทึกศูนย์เด็กอัจฉริยะ
2. ปัญหา/สาเหตุ: การพัฒนาศูนย์พัฒนาเด็กเล็ก (ศพด.) สู่ศพด.คุณภาพ จำเป็นต้องผ่านเกณฑ์ตามตัวชี้วัดที่ใช้ในการประเมินได้แก่เด็กในศพด.มีพัฒนาการสมวัยไม่น้อยกว่าร้อยละ 85 มีส่วนสูงระดับดีและรูปร่างสมส่วนไม่น้อยกว่าร้อยละ 70 มีฟันน้ำนมผุไม่เกินร้อยละ 57 มีการส่งต่อเด็กที่พัฒนาการไม่สมวัยเข้ารับการประเมินและแก้ไขพัฒนาการ ณ สถานบริการสาธารณสุขทุกคน การจัดเก็บข้อมูลให้บรรลุตามตัวชี้วัดทั้งหมดทำให้ครูในศพด.จำเป็นต้องมีสมุดบันทึกหลายเล่มตามความต้องการของแต่ละหน่วยงานที่มาประเมินผล ความต้องการของแต่ละงานทำให้ผู้ปฏิบัติสับสน มองภาพงานไม่เป็นระบบและเกิดความซ้ำซ้อนในบางงาน ครูผู้ดูแลเด็กเกิดความรู้สึกว่าเป็นภาระงานที่เพิ่มขึ้นสำหรับผู้ปฏิบัติ ไม่ทราบว่าจะเริ่มจากตรงไหนก่อน ส่วนหนึ่งของปัญหาดังกล่าวมาจากเจ้าหน้าที่สาธารณสุขและส่วนท้องถิ่นมีเกณฑ์แต่ละงานที่ไม่นำมาบูรณาการร่วมกันเพื่อให้เกิดการปฏิบัติในแนวทางเดียวกันเนื่องจากมีกลุ่มเป้าหมายในการพัฒนางานกลุ่มเดียวกัน ดังนั้นการวางงานที่เป็นระบบและออกแบบการบันทึกข้อมูลที่เป็นไปตามระบบงานจะทำให้ครูในศพด.สามารถปฏิบัติและจัดเก็บข้อมูลที่ดีเพิ่มขึ้น

3. กิจกรรมการพัฒนา :

3.1 ประชุมหารือวัตถุประสงค์ของงานแต่ละงานทั้งด้านทันตกรรม งานสาธารณสุขอื่นๆ และงานในส่วนของอบต. โดยนำเป้าหมายของแต่ละงานมาประมวลร่วมกันเพื่อให้เป็นไปตามเกณฑ์ของศพด.คุณภาพ

* 1. เกิดกระบวนการแก้ปัญหาร่วมกันระหว่างหน่วยงานในการรวบรวมข้อมูล
	2. รวบรวมสิ่งที่ทุกงานต้องการและปรึกษาหารือกับครูในศพด.เพื่อให้เกิดความง่ายและสะดวกแก่ผู้ปฏิบัติ
	3. ออกแบบรูปแบบการตอบโจทย์ในทุกงานและไม่ทำให้ผู้ปฏิบัติรู้สึกว่าเป็นภาระ ผลที่ได้คือระบบงานและสมุดบันทึกศูนย์เด็กอัจฉริยะ และนำมาทดลองใช้พร้อมกับแก้ไขข้อบกพร่องก่อนนำไปใช้จริง

**- สมุดบันทึกศูนย์เด็กอัจฉริยะ:** เป็นการประยุกต์โดยนำแบบบันทึกสุขภาพของนักเรียนชั้นประถมศึกษาและแบบบันทึกพัฒนาการเด็กอนุบาล และการสร้างแบบบันทึกสุขภาพช่องปากและพฤติกรรมการดูแลสุขภาพช่องปาก โดยแต่ละส่วนสามารถตอบโจทย์การดำเนินงานด้านต่างๆของเด็กแต่ละคนในศพด.ซึ่งใน 1 เล่มจะใช้สำหรับเด็ก 1 คน ราคาเล่มละ 20 บาท

 4.ผลลัพธ์/การเปลี่ยนแปลง:

ร้อยละ

 **5.บทเรียนที่ได้รับ** : เกิดการมองงานแบบบูรณาการทำให้ผู้ปฏิบัติทำงานได้ง่ายและมองภาพงานที่ควรจะเกิดได้เป็นระบบมากขึ้น ทำให้เกิดเครือข่ายในการดำเนินงานร่วมกันมีการประสานงานที่เป็นระบบและเกิดประโยชน์ต่อชุมชนรวมทั้งเกิดการเชื่อมโยง ติดตามงาน เฝ้าระวังเด็กที่เป็นกลุ่มเสี่ยงเพื่อป้องกันการเกิดโรคระบาดได้ดีขึ้นและส่งเสริมการคิดนวตกรรมด้านสุขภาพโดยการมีส่วนร่วมของเครือข่าย

6. แผนการพัฒนาต่อเนื่อง

-การเก็บข้อมูลมีระยะเวลาจำกัดทำให้อาจเกิดความคลาดเคลื่อนของข้อมูลได้ ควรมีการปรับปรุงรูปแบบการใช้งานตามความเหมาะสมของนโยบายการดำเนินงานด้านสุขภาพในศพด.และมีการติดตามงานอย่างต่อเนื่องเพื่อประเมินผลการนำแบบบันทึกสุขภาพนี้มาใช้และอาจนำมาวัดผลในเชิงคุณภาพเช่นสภาวะสุขภาพของเด็กในศพด. จำนวนเด็กที่ปราศจากฟันผุลดลง

7. ชื่อและที่อยู่ของทีมงาน: น.ส.ปิยะมาศ เอมอิ่มอนันต์ งานทันตสาธารณสุข โรงพยาบาลธวัชบุรี